Некалькі год таму ў свеце памёрлі апошнія сіренікцы, камасінцы і убыхі – этнагрупы, Сібіры, Урала і Каўказскага ўзбярэжжа Чорнага мора. Падобны лёс у хуткім часе можа чакаць беларусаў і беларускай мовы. Хаця намеснік міністра адукацыі Беларусі Казімір Фарыно падчас алімпіяды беларускіх і расійскіх школьнікаў, якая праходзіла ў Гомелі, заявіў: “Не трэба хвалявацца, не знікне беларуская мова і літаратура, таму што дзяржава падтрымлівала і падтрымлівае ўсё нашае нацыянальнае, айчыннае”. У рэальнасці мы назіраем зусім адваротнае. Калі яшчэ некалькі год таму паўставала пытанне: “Хто такі беларус?”. То цяпер: “Для чаго мне патрэбная Беларусь?”